Hei,

Velkommen til samling på Voss 9. – 10. november for å pilotere et eget opplegg for kompetanseutvikling i personvern og informasjonssikkerhet rettet mot merkantilt ansatte i skolen. Vi ser frem til en spennende samling om et dagsaktuelt og viktig tema.

**Bakgrunn**

I prosjektet SkoleSec har kommuner og fylkeskommuner gått sammen om å styrke arbeidet med personvern og informasjonssikkerhet knyttet til bruk av digitale tjenester og verktøy i skoler og barnehager. Målet er bedre ivaretakelse av personvern og informasjonssikkerheten til barna.

SkoleSec har i løpet av prosjektet utarbeidet ulike opplegg for kultur- og kompetanseutvikling i personvern og informasjonssikkerhet, rettet mot ulike målgrupper. Flere har etterspurt et eget opplegg for merkantilt/administrativt ansatte i skole og barnehage.

I samarbeid med Ullensvang kommune har SkoleSec-prosjektet gleden av å invitere til piloteringen av et eget opplegg for kompetanseutvikling i personvern og informasjonssikkerhet for merkantilt ansatte. Opplegget består av en lunsj-til-lunsj-samling på Voss 9. – 10. november, med tilhørende forarbeid og etterarbeidet. Målet er at du skal få tilført kompetanse, nettverk og ressurser til videre arbeid på området i egen kommune.

**Praktisk informasjon**

Samlingen finner sted på Scandic Voss (Evangervegen 1A, Voss). Dersom du kommer med bil, finnes det flere parkeringsmuligheter i nærheten. Mer informasjon er tilgjengelig på Scandic Voss sine [nettsider](https://www.scandichotels.no/hotell/norge/voss/scandic-voss/parkering).

Reisekostnader og opphold på samlingen dekkes av SkoleSec-prosjektet. Utlegg knyttet til reise refunderes av din kommune og utleggene faktureres så KS. Følg vedlagt instruks for fakturering av reisekostnader.

**Forarbeid**

Før samlingen ber vi deg gjøre følgende:

1. Svar på følgende [undersøkelse](https://forms.office.com/Pages/ResponsePage.aspx?id=thiu4W_eh0ui_JDWIX2VTsXKC5CbAwtIizeoJzwuAH9UQjJaSEJaUFVSVTJJMUhKSzVPRVhUUVJENC4u). I undersøkelsen ber vi deg vurdere hva du kan om personvern og informasjonssikkerhet fra før av. I tillegg ber vi deg i undersøkelsen komme med konkrete spørsmål, erfaringer eller problemstillinger knyttet til personvern og informasjonssikkerhet som du har kommet over i ditt arbeid, som du ønsker å diskutere på samlingen. Alle besvarelser er anonyme.
2. Se gjennom følgende videoleksjoner: I [del 1](https://vimeo.com/870618487/d3be42fd3c?share=copy) gir Roy Allan Hansen en grunnleggende innføring i personvern og informasjonssikkerhet, mens i [del 2](https://vimeo.com/870618855/2b8b73ff4a?share=copy) gis det praktiske eksempler på anvendelse i arbeidshverdagen. Roy Allan vil delta på samlingen.
3. Les gjennom vedlagt dilemmatreningsoppgave. Forbered 1-2 spørsmål om dilemmaet som du ønsker å diskutere med de andre på samlingen.

**Tentativ agenda**

Torsdag 9. november  
12.00 Lunsj  
13.00 Velkommen, plan og formål med dagen  
13.30 Faglig input: Grunnleggende personvern og informasjonssikkerhet  
14.30 Gruppearbeid: Dilemmatrening  
15.30 Presentasjon og drøfting  
16.00 Pause  
18.00 Middag

Fredag 10. november  
08.30 Faglig input: Praktiske eksempler og spørsmål/svar  
09.30 Gruppearbeid: Utfordringer og aksjoner  
11.00 Kartlegging av egen kompetanse etter samlingen  
11.30 Evaluering, oppsummering og avslutning  
12.00 Lunsj  
13.00 Slutt

**Etterarbeid**

På samlingen vil vi arbeide med hvilke utfordringer som vi møter i arbeidshverdagen knyttet til personvern og informasjonssikkerhet. Du vil få hjelp til å definere utfordringene, prioritere hva som er viktigst å gripe fatt i først og lage en handlingsplan for hva som må gjøres i egen kommune og hva som kan gjøres på tvers av kommuner. Vi anbefaler derfor å planlegge et oppfølgingsmøte i egen kommune i etterkant av samlingen for å følge opp de planlagte aksjonene.

**Spørsmål?**

Har du spørsmål eller ønsker ytterligere informasjon, ta gjerne kontakt med prosjektmedarbeider Steinar Hjelset på steinar.hjelset@azetsconsulting.no

Ha en fortsatt fin uke, vi gleder oss til samling!

På vegne av SkoleSec,